హైదరాబాద్ (ఆంధ్రజ్యోతి బిజినెస్) :అపోలో హాస్పిటల్స్ డిసెంబరుతో ముగిసిన త్రైమాసికంలో నిరుత్సాహకరమైన ఫలితాలను ప్రకటించింది. అక్టోబరు-డిసెంబరు త్రైమాసికానికి గాను అపోలో స్టాండ్ఎలోన్ నికర లాభం ఏకంగా 40.46 శాతం క్షీణించి 72.80 కోట్ల రూపాయలుగా నమోదైంది. అంతకుముందు ఏడాది ఇదే త్రైమాసికంలో కంపె నీ నికర లాభం 122.33 కోట్ల రూపాయలుగా ఉంది. కాగా త్రైమాసిక సమీక్షా కాలంలో అపోలో మొత్తం రాబడులు 18 శాతం వృద్ధి చెంది 1,425 కోట్ల రూపాయల నుంచి 1,681 కోట్ల రూపాయలకు చేరుకున్నాయి. ఈ కాలంలో నవీ ముంబైలో కొత్త హాస్పిటల్ను ప్రారంభించటంతో మొత్తం పడకల సంఖ్య 10 వేలకు చేరుకుందని అపోలో తెలిపింది. మరోవైపు కొత్తగా 76 ఫార్మసీ స్టోర్లను ప్రారంభించటంతో దేశవ్యాప్తంగా స్టోర్ల సంఖ్య 2506కు చేరిందని పేర్కొంది. త్రైమాసిక కాలంలో అనుబంధ సంస్థ అపోలో హెల్త్ అండ్ హెల్త్ లైఫ్స్టైల్ లిమిటెడ్ (ఎహెచ్ఎల్ఎల్)లో ప్రపంచ బ్యాంక్ అనుబంధ సంస్థ.. ఇంటర్నేషనల్ ఫైనాన్స్ కార్పొరేషన్ (ఐఎ్ఫసి) 450 కోట్ల రూపాయల పెట్టుబడులతో 29.03 శాతం వాటాలను చేజిక్కించుకుంది. ఈ పెట్టుబడులతో ఎహెచ్ఎల్ఎల్ కార్యకలాపాలను దేశవ్యాప్తంగా విస్తరించనున్నట్లు తెలిపింది. మరోవైపు ప్రైవేట్ ప్లేస్మెంట్కు ఒక్కోటి 10 లక్షల రూపాయల ముఖ విలువ కలిగిన నాన్ కన్వర్టబుల్ డిబెంచర్లను జారీ చేయటం ద్వారా 200 కోట్ల రూపాయలు సమీకరించనున్నట్లు అపోలో హాస్పిటల్స్ తెలిపింది. మంగళవారం బిఎ్సఇలో అపోలో షేరు 2.39 శాతం లాభంతో 1247.70 రూపాయల వద్ద క్లోజైంది.
hyderabad (aandhrajyoti bijines) :apolo haspitals disembarutho mugisina traimaasikamlo nirutsaahakaramaina phalitaalanu prakatinchindi. aktobaru-disembaru traimaasikaaniki gaanu apolo standlone nikara laabham ekamgaa 40.46 saatam ksheeninchi 72.80 kotla roopaayalugaa namodaindi. antakumundu edaadi ide traimaasikamlo kampe nee nikara laabham 122.33 kotla roopaayalugaa undi. kaga traimaasika sameeksha kaalamlo apolo mottam raabadulu 18 saatam vruddhi chendi 1,425 kotla roopaayala nunchi 1,681 kotla roopaayalaku cherukunnayi. ee kaalamlo navee mumbailo kotta haaspitalnu praarambhinchatamto mottam padakala sankhya 10 velaku cherukundani apolo telipindi. marovaipu kottagaa 76 formasy storlanu praarambhinchatamto desavyaaptamgaa storla sankhya 2506ku cherindani perkondi. traimaasika kaalamlo anubandha samstha apolo helth and helth lifestile limited (ahechleel)loo prapancha bank anubandha samstha.. international finans carporation (iefusi) 450 kotla roopaayala pettubadulatho 29.03 saatam vaataalanu chejikkinchukundi. ee pettubadulatho ahechleel kaaryakalaapaalanu desavyaaptamgaa vistarinchanunnatlu telipindi. marovaipu private placementku okkoti 10 lakshala roopaayala mukha viluva kaligina nan convertable dibencharlanu jaarii cheyatam dwara 200 kotla roopaayalu sameekarinchanunnatlu apolo haspitals telipindi. mangalavaaram bsilo apolo sheru 2.39 saatam laabhamtho 1247.70 roopaayala vadda klojaindi.